open-index/open-wikipedia-markdown huggingface dataset:
Նյու (դերասան)

**Նյու Թիտիփում Տեչաափայխուն** (, առավելապես հայտնի է բեմական **Նյու** (, ), թաիլանդացի դերասան, հեռուստահաղորդավար, մոդել։

## Կենսագրություն
Նյու Թիտիփում Տեչաափայխունը ծնվել է 1993 թվականի հունվարի 30-ին Թաիլանդի Թագավորության մայրաքաղաք Բանգկոկում։ Ավարտել է Չուլալոնգքորնի համալսարանի ճարտարագիտության ֆակուլտետը։

## Կարիերա

### Դերասանական կարիերա
Նյուն իր դերասանական կարիերան սկսել է «401-410 թաղամասերի միայնակներ» լաքորնում (թաիլանդական հեռուստասերիալ)։ Առաջնախաղը կատարել է Վիկտորի, Մեքի, Օֆոմի և Թոփթափի հետ միասին։ Բոլորը GMM Grammy ընկերության սան էին և իրենց վերապատրաստումն անցնում էին այդ ընկերությունում։

Մինչ այդ Նյուն արդեն ուներ աննշան էպիզոդիկ դեր "Secret Love: Love Behind One's Back" (2014) դրամայում, որտեղ խաղացել էր երիտասարդ մատուցողի դերը։

2014 թվականին Նյուն, Օֆֆն ու Գանը "Five Live Fresh" շոուի հաղորդավարներն են։

2016 թվականին «Համբույր» լաքորնի էկրան բարձրանալուց հետո դերասանը ձեռք է բերել հայտնիություն։

### Մոդելային կարիերա
Նյուն որպես մոդել հանդես է եկել թաիլանդական մի քանի ամսագրերի համար։

## Ֆիլմագրություն

### Լաքորներ (հեռուստասերիալներ)

## Ծանոթագրություններ

Կատեգորիա:Թաիլանդցի դերասաններ
Կատեգորիա:Թաիլանդացի մոդելներ
Կատեգորիա:Թաիլանդացի հաղորդավարներ
Կատեգորիա:Բեմական կեղծանուններ
Հիտլերի կաբինետ

**Հիտլերի կաբինետ**, կազմավորվել է 1933 թվականի հունվարի 30-ին։ Հունվարի 29-ին Կուրտ ֆոն Շլեյխերի կառավարությունը հրաժարական տվեց։ Հենց այդ օրը Հինդնեբուրգը Ֆրանց ֆոն Պապենին պարզել Հիտլերից, կարելի է արդյոք կազմավորել կառավարություն «սահմանադրությամբ սահմանված կարգով» (փաստացի` Ռայխսթագի մեծամասնության կողմից աջակցություն ստացողներից)։ Բանակցությունների արդյուքնում հունվարի 29-ին Հինդենբուրգը որոշում կայացրեց Հիտլերին նշանակել ռայխսկանցլեր։ Հաջորդ օրը Հինդենբուրգը ընդունեց կաբինետի նոր անդամներին ու պաշտոնապես Հիտլերին հաստատեց ռայխսկանցլեր։ Հիտլերի կաբինետը կոալիցիոն էր, ՆՍԳԲԿ-ն 11 պորտֆելներից ստացավ ընդամենը 3-ը։ 1934 թվականից հետո հավաքվել են հազվադեպ, իսկ լրիվ կազմով վերջին հանդիպումը տեղի է ունեցել 1938 թվականի փետրվարի 5-ին։

## Կազմը

## Ծանոթագրություններ

Կատեգորիա:1933 հիմնադրումներ Գերմանիայում
Կատեգորիա:Գերմանիայի պետական կառուցվածք
Կատեգորիա:Կառավարություններ ըստ պատմական երկրի
Կատեգորիա:Նացիստական Գերմանիայի նախարարներ
Պաբլո Արմերո

**Պաբլո Էստիֆեր Արմերո** (, ), կոլումբիացի ֆուտբոլիստ, «Ուդինեզե» ակումբի ձախ պաշտպան։

## Կարիերա
Պաբլո Արմերոն իր կարիերան սկսել է 2004 թվականին «Ամերիկա Կալի» ակումբում։ 2005 թվականին նա կատարել է իր նորամուտը Լիբերտադորեսի գավաթի խաղարկությունում, որտեղ անցկացրել է 2 խաղ։ 2008 թվականին ֆուտբոլիստը օգնել է իր ակումբին տասներեքերորդ անգամ նվաճել Կոլումբիայի չեմպիոնի տիտղոսը։

2008 թվականի դեկտեմբերին Արմերոն բանակցություններ է սկսել «Պալմեյրաս» ակումբի հետ տեղափոխման վերաբերյալ։ 2009 թվականի հունվարին Պաբլոն դարձել է «Պալմեյրաս» ակումբի խաղացող, որը խաղացողի տրանսֆերի համար վճարել էր 1,6 միլիոն եվրո։ Պաշտպանն օգնել է ակումբին հասնել Սան Պաուլոյի նահանգային առաջնության կիսաեզրափակիչ։ 2009 թվականի հուլիսին նա խփել է իր առաջին գոլն ակումբի կազմում՝ գրավելով «Նաուտիկո Ռեսիֆիի» դարպասը։ 2010 թվականի հունվարին Արմերոն լաց է եղել պահեստայինների նստարանին այն բանից հետո, երբ «Կորինտիանսի» հետ խաղում իրեն փոխարինել է այլ ֆոտբոլիստ։ Այս ակումբի համար կոլումբիացին անցկացրել է ընդհանուր առմամբ 79 խաղ և խփել 1 գոլ։

2010 թվականին Արմերոյով հետաքրքվել են եվրոպական մի շարք ակումբներ, հատկապես «Պարման», Բրեմենի «Վերդերը» և «Ուդինեզեն»։ Օգոստոսի 28-ին նա պայմանագիր է կնքել «Ուդինեզե» ակումբի հետ. տրանսֆերի գումարը կազմել է 1,2 միլիոն եվրո։ Արմերոն հեղինակել է Կոլումբիայի հավաքականի առաջին գոլը 2014 թվականի աշխարհի առաջնությունում։

## Ձեռքբերումներ
**Ամերիկա Կալի**
* Կոլումբիայի չեմպիոն – Ֆինալիսասիոն 2008
**Նապոլի**
* Իտալիայի գավաթակիր – 2014
**Կոլումբիայի հավաքական**
* Կենտրոնական Ամերիկայի ու Կարիբյան ջրավազանի խաղերի հաղթող – 2005
* Բոլիվարյան խաղերի հաղթող – 2006

## Ծանոթագրություններ

## Արտաքին հղումներ
* 
* 
* 
* Ֆուտբոլիստի էջը esporte.ig.com.br կայքում 
* Ֆուտբոլիստի էջը futpedia.globo.com կայքում  

Կատեգորիա:Ամերիկա Կալիի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կոլումբիայի հավաքականի ֆուտբոլիստներ
Կատեգորիա:Կոլումբիացի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆլամենգոյի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Նիկիտա Կրիվոշեին

**Նիկիտա Կրիվոշեին** (), ռուս թարգմանիչ և գրող, հասարակական և քաղաքական գործիչ` ռուսական արտագաղթի։ Արժանացել է Սուրբ Դանիել III աստիճանի շքանշանի։

## Կենսագրություն
1946 թվականին Կրիվոշեինների ընտանիքը ռուս իշխան գաղթականների առաջին ալիքի ժամանակ ընդունեց խորհրդային քաղաքացիությունը, 1947 թվականին հայրենադարձ եղան ԽՍՀՄ և ուղարկվեցին Ուլյանովսկ։

Նիկիտա Կրիվոշեինն աշխատել է Ուլյանովսկի գործարանում, ավարտել է կոլերիտ դպրոցը։ Ավարտել է նաև Մոսկվայի օտար լեզուների ինստիտուտը։

1957 թվականի oգոստոսին ձերբակալվել է ՊԱԿ-ում տպված "Լը Մոնդ" թերթում խորհրդային զորքերի Հունգարիա ներխուժման մասին չգրանցված հոդվածը տպագրելու համար։ Դատապարտվել է ՌՍՖՍՀի քրեական օրենսգրքի 58 հոդվածով։

Ազատ արձակվելուց հետո 1960-1970 տարիներին աշխատել է որպես գրող և թարգմանիչ։ Աշխատել է "Նոր ժամանակ" ամսագրում։ Գրանցված է եղել Կալուգայի մարզում՝ Մալոյարոսլավեցում։

1971 թվականին վերադարձել է Ֆրանսիա։

Որպես թարգմանիչ աշխատել է ՅՈՒՆԵՍԿՕ-ի, ՄԱԿ-ի, Եվրոպայի Խորհրդարանում։ Զբաղվում է ռուս գեղարվեստական գրականությունը ֆրանսերեն թարգմանելով։ Հանդես է եկել նաև "Ազատություն" ռադիոկայանում։ Մասնակցել է արքեպիսկոպոս Վասիլիի (Կրիվոշեին) հոգևոր ժառանգության հրապարակային վերապատրաստմանը։ Մեկը հիմնական կերպարների վավերագրական ֆիլմի արտագաղթի մասին "Չենք հայհոյում վտարումը" (1997 թվական, հեղինակներ ' Վ. Կոստիկով, Մ. Դեմուրով, Վ. Էպշտեյն)։

Ապրում է Ֆրանսիայում

## Ընտանիք
* Հայրական կողմի պապը - Ալեքսանդր Կրիվոշեյին, Ռուսաստանի Հարավի գեներալ
* Մայրական կողմի պապը - Ալեքսեյ Պավլովիչ (1867-1938): Նրան անվանում էին "ռուսական Ֆորդ": Ավարտել է Մոսկվայի ռազմական կորպուսը, ապա 1890 թվականին Սանկտ-Պետերբուրգի լեռնային ինստիտուտը ։ Մասնագիտությամբ՝ Լեռնային ինժեներ է։ Թաղված է Փարիզում։
* Հայրը - Իգոր Կրիվոշեին - ինժեներ, մասնակից երկրորդ համաշխարհային պատերազմի։ 1944 թվականին ձերբակալվել է։ Ազատ է արձակվել միության կողմից։ Երկրորդ համաշխարհային պատերազմի ավարտից հետո ակտիվորեն զբաղվում է հասարակական գործունեությամբ, ընդունել է խորհրդային քաղաքացիություն, 1945-1947 թվականներին եղել է ռուս կամավորներ համագործակցության նախագահ, պարտիզան՝ Դիմադրության մասնակիցների։ 1947 թվականի նոյեմբերի 25-ին կալանավորվել և արտաքսվել է Ֆրանսիա, որից հետո հաստատվել է ԽՍՀՄ-ում։ Մի շարք խորհրդային հրապարակումների հեղինակ է։ Մահացել է 1985 թվականին։
* Մայրը - Նինա Կրիվոշեին (ի ծնե  Մերշեսկայա 1895-1981): Ծնվել է Եկատերինբուրգում. խոշոր  բանկիր և գործարարի ընտանիքում։ 1948 թվականին վերադարձել է ԽՍՀՄ։ 1974 թվականին նորից տեղափոխվել է Փարիզ, որտեղ գրել է իր հուշերից։ Մահացել է 1981 թվականին՝ Փարիզում։
* Կինը - Քսենյա Կրիվոշեին։ Ծնվել է 1945 թվականին Լենինգրադում օպերային երգչի և արվեստագետի ընտանիքում։ Մասնագիտությամբ մանկական գրքերի պատկերազարդող և նկարիչ է։ Ամուսնանալով Նիկիտա Կրիվոշեինի հետ 1980 թվականին մեկնում է Փարիզ, որտեղ շարունակում է իր գործունեությունը որպես հրապարակախոս, նկարիչ։
* Որդին - Իվան Կրիվոշեին, ծնվել է 1976 թվականին Փարիզում։

## Ծանոթագրություններ

## Արտաքին հղումներ
* Հատված ֆիլմից

Կատեգորիա:Հուլիսի 6 ծնունդներ
Կատեգորիա:Փարիզ քաղաքում ծնվածներ
Կատեգորիա:20-րդ դարի գրողներ
Կատեգորիա:Ֆրանսիացի գրողներ
Կատեգորիա:Խորհրդային թարգմանիչներ
Կատեգորիա:Ռուս հասարակական գործիչներ
Կատեգորիա:Ռուս քաղաքական գործիչներ
Կատեգորիա:Ֆրանսիացի թարգմանիչներ
Ռուսերեն հայհոյախոսություն

**Ռուսերեն հայհոյախոսություն**, որն ավելի հայտնի է որպես **մատ** (, *մատերշչինա* / *մատերնի յազիկ* / *մատնի յազիկ*), ռուսերենում և սլավոնական մի շարք այլ լեզուներում վուլգար, անպարկեշտ մի շարք բառեր և արտահայտություններ։ Եզրը ծագում է ռուսերեն *մայր* (*мать*) բառից, որը բազմաթիվ հայհոյախոսությունների պարտադիր բաղադրամաս է կազմում։ Հայհոյախոսությունների օգտագործումն արգելված է հանրային բարոյականության կողմից, իսկ նման բառերը սովորաբար օգտագործվում են հասցեատիրոջը վիրավորելու, անձանց կամ երևույթներին բացասական կամ դրական երանգավորում տալու համար։

## Մատ բառի ստուգաբանություն
Առաջին տարբերակի համաձայն՝ *մատ* () բառի սկզբնական իմաստն է *ձայն*, և այն մեզ է հասել *բարձր ձայնով աղաղակել* (*кричать благим матом*) տեսքով և բելառուսերենում, և ռուսերենում, սակայն այդ տեսակետի հետ համաձայն չեն Բերնեկերը և Մաքս Ֆասմերը։ Երկրորդ՝ ամենատարածված տարբերակի համաձայն՝ հին ռուսերեն *մատ* բառը ծագում է *մայր* (*мать*) բառից և *մայրական հայհոյանք* (*матерная брань*), *հայհոյել* (*материться*), *ուղարկել մոր մոտ* (*посылать к матери*) արտահայտության կարճ ձևն է։

## Բառական հիմնական միավորներ
### Անպարկեշտ եռյակ
Ռուսերեն հայհոյախոսության, ինչպես նաև բազմաթիվ այլ լեզուների, հիմքն է կազմում այսպես կոչված *անպարկեշտ եռյակը* : Ժամանակակից ռուսերենի համար բնորոշ է չեզոք գրական հոմանիշների բացակայությունը, իսկ ամենամոտիկ համարժեք եզրերը ունեն է խիստ բժշկական իմաստ (և հաճախ նաև լատիներեն ծագում)։

### Հայհոյախոսական այլ բառարմատներ
Ռուս գրականագետ, գրող և հեղինակ Ալեքսեյ Պլուցեր-Սարնոն ներկայացնում է 35 բառարմատ, որոնք, ըստ անցկացրած հարցման մասնակիցների, կարելի է համարել հայհոյախոսական։ Նա վկայում է, որ հարցվածները որպես հայհոյախոսական էին դիտարկում, օրինակ *լափել* (жрать) և *փսխել* (блевать) բառերը, ինչպես նաև նշում է, որ անպարկեշտ եռյակի հետ հայհոյախոսական են համարվում հիմնականում յոթ բառույթ՝ *պոռնիկ* (*блядь*), *մուդե* (*муде*, *[[ամորձի]]*), *մանդա* (*манда*, իգական սեռական օրգան), *ելդա* (*елда*, թարգ.՝ արական սեռական օրգան)։ Հենց այդ յոթ բառերն է Պլուցեր-Սարնոն առաջարկում «աշխատանքային կարգով» ընդունել որպես ռուսերեն հայհոյախոսության հիմքը։

## Տես նաև
* Հայերեն հայհոյախոսություն

## Ծանոթագրություններ

Կատեգորիա:Ռուսերեն հայհոյախոսություն
Կատեգորիա:Սեքսուալ սլենգ
Սարգիս Մարտիրոսյան (ծանրորդ)

**Սարգիս Մարտիրոսյան** (), Ավստրիան ներկայացնող հայ ծանրորդ, որը հանդես է գալիս մինչև 105 կգ քաշային կարգում, Եվրոպայի առաջնության բրոնզե մեդալակիր (2018), 2016 թվականի օլիմպիական խաղերի մասնակից, Ավստրիայի եռակի չեմպիոն։

## Կենսագրություն
Սարգիս Մարտիրոսյանը ծնվել է 1986 թվականի սեպտեմբերի 14-ին, Հայաստանում։ Ծանրամարտով սկսել է զբաղվել 11 տարեկանում՝ Արմավիրի մարզի Գեղակերտ (Սամաղար) գյուղի մարզադպրոցում։

2005 թվականին հաղթել է Հայաստանի երիտասարդական առաջնությունում։ Նույն թվականին բնակության է տեղափոխվել Ավստրիա, քանի որ ծանրամարտի Հայաստանի երիտասարդական հավաքականում ընդգրկվելու հնարավորություններ չի ունեցել։

2014 թվականին ստացել է ավստրիական քաղաքացիություն և սկսել է հանդես գալ Ավստրիայի հավաքականում։

Ապրում է Բադենում, մարզվում է Լինցի «SK Voest» ակումբում։

## Մարզական արդյունքներ

## Ծանոթագրություններ

Կատեգորիա:Հայ ծանրամարտիկներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Գերշվին (թատրոն)

**«Գերշվին»** (), բրոդվեյան թատրոն, գտնվում է 51-րդ փողոցի արևմտյան մասում, Փարամաունթ Պլազա շենքում, Մանհեթենի թատերական թաղամասում, Նյու Յորք, ԱՄՆում։ Հանդիսասրահը նախատեսված է 1933 հոգու համար,
այն Բրոդվեյի ամենամեծ թատրոնն է։ Թատրոնը ղեկավարում է «Nederlander Organization»-ը։ Թատրոնի նախասրահում է գտնվում Ամերիկյան թատրոնի փառքի դահլիճը։

## Պատմություն
Թատրոնի տարածքը գտնվում է «Փարամաունթ պլազա» երկնաքերի առաջին հարկերում, «Կապիտոլիում» թատրոնի պատմական վայրում։ Ներքին մոդեռն ոճով հարդարանքը նախագծվել է ըստ սցենոգրաֆ Ռալֆ Ալսվանգի։ Շինարարությունն արժեցել է մոտավորապես 12.5 միլիոն դոլար.
Թատրոնը բացվել է 1972 թվականի նոյեմբերի 28-ին, «Ուրիս» անվամբ () (ըստ իմպրեսարիո եղբայրներ Հարոլդ և Փերսի Ուրիսների ազգանվան)։ Բացման օրը թատրոնում կայացել է «Վիա Գալակտիկա» մյուզիքլի առաջնախաղը։ Ներկայացումը հաջողություն չի ունեցել և հենց առաջին բեմադրությունից հետո ֆինանսական զգալի վնասներ է պատճառել։ Մյուզիքլը չի ցուցադրվել 7 բեմադրությունից հետո։
1974-1976 թվականներին թատրոնն օգտագործվել է որպես համերգասրահ փոփ և ջազային կատարողների համար։ Այստեղ ելույթներ են ունեցել Ֆրենկ Սինատրան, Էլլա Ֆիցջերալդը, Քաունթ Բեյսին, Ռաֆայելը (իսպանացի երգիչ), Միշել Լեգրանը, Էնդի Ուիլյամսը, Ջոնի Մետիսը, Էնթոնի Նյուլին, Queen-ը և ուրիշներ։
1983 թվականի հունիսի 5-ին այստեղ անց է կացվել Թոնի մրցանակաբաշխության պարգևատրման արարողությունը։ Այս առթիվ թատրոնը վերանվանվել է` կոչվելով «Գերշվին», ըստ Այրա (գրող) և Ջորջ (կոմպոզիտոր) Գերշվինների ազգանվան։
2003 թվականի հոկտեմբերի 30-ից սկսած մինչև այսօր «Գերշվինում» ցուցադրվում է ամերիկյան ամենահաջողված մյուզիքլներից մեկի` «Չարակամը»։ Այն թատրոնի վաճառքի ռեկորդ է սահմանել 2013 թվականի վերջին շաբաթը` հավաքելով 3.201.333 դոլար։ Սա նաև բրոդվեյան բոլոր բեմադրությունների շաբաթվա վաճառքի ռեկորդ է, ինչպես նաև` առաջին անգամ է մեկ շաբաթվա վաճառքից հավաքվել 3 միլիոնից ավել գումար։

## Հիմնական բեմադրություններ
* 1972. «Վիա Գալակտիկա»
* 1973. «Ճոճանակ» (մյուզիքլ), «Ժիժի» (մյուզիքլ)
* 1977. «Թագավորն ու ես» (մյուզիքլ)
* 1979. «Սուինի Տոդ, սատանա վարսավիրը Ֆլիտ սթրիթից» (մյուզիքլ)
* 1981. «Պենզանսի ծովահենները», «Իմ սքանչելի տիկին» (մյուզիքլ)
* 1985. «Անձրևի տակ երգողները» (մյուզիքլ)
* 1987. «Աստղային ճեպընթաց» (*բրոդվեյան առաջնախաղ*)
* 1989. «Դիմավորիր ինձ Սենթ-Լուիսում» (մյուզիքլ)
* 1990. «Ջութակահարը տանքիում» (մյուզիքլ)
* 1997. «Կանդիդ կամ լավատեսություն», «1776» (մյուզիքլ)
* 2000. «„Riverdance“-ը Բրոդվեյում»
* 2002. «Օկլահոմա»
* 2003. «Չարակամը» (մյուզիքլ) (*ընթացիկ ներկայացում*)

## Ծանոթագրություններ

## Արտաքին հղումներ
* Թատրոնի պաշտոնական կայք  
* Թատրոնի էջը Internet Broadway Database կայքում 

Կատեգորիա:1972 հիմնադրումներ
Կատեգորիա:Մոդեռն թատրոններ
Կատեգորիա:Նյու Յորքի թատրոններ
Մարմելադ

thumb|right|250px|Հացով մարմելադ

**Մարմելադ** (), խոհարարական արտադրանք, պատրաստվում է մրգերից և շաքարից։ Որպես խտացուցիչ օգտագործում են այնպիսի նյութեր, ինչպիսիք են պեկաինները, ագար-ագարը, ժելատինը։ Անգլալեզու երկրներում marmalade բառը թարգմանաբար նշանակում է ցիտրուսային մուրաբա  (հատկապես նարինջներից)։

## Պատմություն
Մարմելադ բառը եկել է ֆրանսերեն *marmelade* բառից, որը նշանակում է սերկևիլի մուրաբա։ Մեծ Բրիտանիայում այն հայտնի է դարձել նարնջի մուրաբա անվանումով, որտեղից էլ արտադրանքը ներխուժել է մայրցամաք գերմաներեն Marmelade անվանումով, որը նշանակում է պավիդլո կամ մուրաբա։

Ըստ Վիլյամ Պոխլյոբկինի տեղեկությունների, ֆրանսերեն «մարմելադ» բառը թարգմանաբար նշանակում է «խնձորի գույնի խնամքով պատրաստված ուտեստ»։

Եվրոպացիները մարմելադին ծանոթացել են Փոքր Ասիայում խաչակրաց արշավանքների ժամանակ։ Մարմելադի պատմական հայրենիքը համարվում են Մերձավոր Արևելքը և Արևելյան Միջերկրածովը։ Բերքը, պտուղները, մրգերի և հատապտուղների հյութը պահպանելու համար դրանք եփել են առավելագույն խտացմամբ։

Ռուսական կայսրությունում մարմելադը հայտնի և սիրված է որպես «մրգային դոնդող»։

## Արտադրություն
2010 թվականին Ռուսաստանում մարմելադի թողարկումը կազմել է 65,4 հազար տոննա, 2011 թվականին՝ 69,5 հազար տոննա, 2012 թվականին՝ 70,0 հազար տոննա, 2013 թվականին՝ 76,0 հազար տոննա, 2014 թվականին՝ 77,4 հազար տոննա, 2015 թվականին՝ 68,6 հազար տոննա, 2016 թվականին՝ 73,4 հազար տոննա։

## Ծանոթագրություններ

## Գրականություն
* *Сокольский И.* Мармеладная история. — Наука и жизнь. — № 10, 2013 г.

## Արտաքին հղումներ
* Рецепты мармелада
* Химический состав мармелада
* Польза и вред мармелада 

Կատեգորիա:Հրուշակեղեն
Մարինա Կուդրյավցևա

**Մարինա Կուդրյավցևա** (, ), խորհրդային գեղասահորդուհի, մարզիչ։

## Կենսագրություն
Մարինա  Տիտովան ներայացնում էր «Սպարտակ» ակումբը (Մոսկովյան շրջան)։ Մարզվում էր  Վիկտոր Կուդրյավցևի  ղեկավարությամբ։ Առաջին հաջողությունները  1970 թվականին էին, երբ անսպասելիորեն հաղթեց «Московские коньки» տուրնիրը, այնուհետև 1971 թվականի հունվարին Ռիգայում դարձավ ԽՍՀՄ չեմպիոն։ Սակայն Եվրոպայի իր միակ առաջնությունում Տիտովան անհաջող ելույթ ունեցավ, գրավելով տասներկուերորդ տեղը, զիջելով նույնիսկ 1971 թվականին ԽՍՀՄ առաջնությունում երկրորդ տեղը գրաված Ելենա Ալեքսանդրովային, ինչից հետո էլ ղեկավարությունը որոշեց Ալեքսանդրովային ուղարկել 1971 թվականի Աշխարհի գավաթի առաջնությանը։ Չնայած 1971/72 թվականների «Московские коньки» մրցաշրջանի նոր հաղթանակներին` 1972 թվականին  միջազգային մրցաշարերի ուղարկվեց  Մարինա Սանայան։ Սակայն 1972 թվականի ապրիլի տասնմեկին Տիտովան նորից դարձավ Մինսկում կայացած ԽՍՀՄ առաջնության հաղթողը`  կատարելով եռակի թռիչք։ Այնուհետև ավարտեց ելույթը։

Մարինայի արագ ու անսպասելի  հաջողությունը պայմանավորված էր այն հանգամանքով, որ նա միակ խորհրդային գեղասահորդ էր, որը եռակի ցատկ կատարեց, բայց ոչ միշտ էր հետևողական։

Այնուհետև Տիտովան ամուսնացավ իր մարզիչ Վ. Կուդրյավցևի հետ (զույգը  տղա ունի` Անտոնը)։ Մարզել է  մի շարք անվանի գեղասահորդների, այդ թվում` Իգոր Պաշկևիչը, Վիկտորյա Վոլչկովան, Յուլյա Սոլդատովան, Յուլյա Լաուտովան, Ելենա Սոկոլովան, Ալեքսանդր Ուսպենսկին, Իվան Բարիևը և այլն։

### Սպորտային ձեռքբերումներ

## Ծանոթագրություններ

## Արտաքին հղումներ
* Биография на сайте В.Соловьёва

Կատեգորիա:Ռուս գեղասահորդներ
Վիկտորյա Օհանջանյան

**Վիկտորյա (''Վիկտորիա'') Օհանջանյան**, իրանահայ ճարտարապետ։ Իրանի առաջին կին ճարտարապետը։ Ինժեներ Ավետիս Օհանջանյանի դուստրը։

## Կենսագրություն
Վիկտորյա Օհանջանյանը ծնվել է Թավրիզում։ Տարրական և միջնակարգ կրթությունը ստացել է ծննդավայրում։ Ավարտել է Թեհրանի համալսարանի գեղարվեստի ֆակուլտետը։ 1964-1977 թվականներին աշխատել է Իրանի քաղաքաշինության նախարարությունում։ Զբաղեցրել է տարբեր պաշտոններ, գործուղվել, տարբեր վայրեր։ Ֆրանսիայում ուսումնասիրել է արդյունաբերական շենքերի կառուցման ժամանակակից մեթոդները։

Հետագայում ճարտարապետական գործունեությունը շարունակել է Թեհրանի իր անձնական գրասենյակում և ԱՄՆ Կալիֆոռնիա նահանգում։

## Մրցանակներ
* 1972 թվականին արժանացել է «Աբադանի» (Վերակառուցում) կրծքանշանի։
* 1999 թվականին Իրանի ճարտարապետների ընկերության կողմից ընտրվել է որպես իրանի վաստակավոր ճարտարապետներից մեկը։

## Ծանոթագրություններ

Կատեգորիա:Թեհրանի համալսարանի շրջանավարտներ
Կատեգորիա:Իրանահայ ճարտարապետներ
Վահիդե Փերչին

**Վահիդե Փերչին** (, ), թատրոնի և կինոյի թուրք դերասանուհի։

## Կենսագրություն
Ծնվել է հույն ներգաղթյալների ընտանիքում, ովքեր Թուրքիա էին տեղափոխվել 20-րդ դարի սկզբին։ Հայրը եղել է բեռնատարի վարորդ, իսկ մայրը՝ տնային տնտեսուհի։

Միջնակարգ դպրոցը ավարտելուց հետո, ընդունվել է Հուլիսի 9-ի համալսարանի կիրառական արվեստների ֆակուլտետի թատերական բաժինը։

### Կարիերա
Սկզբնական շրջանում աշխատել է Իզմիրի թատրոններից մեկում։ 2003 թվականին տեղափոխվել է Ստամբուլ, որտեղ անմիջապես դեր է ստացել «Հեքիաթ Ստամբուլի մասին» հեռուստասերիալում։ Առավել մեծ ճանաչում է ստացել Զեհրայի դերով, որը մարմնավորել է «Ես նրան անվանեցի Ֆերիհա» հեռուստասերիալում։ 2013 թվականին սկսել է նկարահանվել «Հոյակապ Դար» հեռուստասերիալում, որտեղ փոխարինել է հղիության պատճառով հեռուստասերիալը լքած Մերյեմ Ուզերլիին։

## Անձնական կյանք
1991 թվականին Վահիդեն ամուսնացել է դերասան Ալթան Գյորդումի հետ։ Նրանք միասին աշխատել են Իզմիրի թատրոնում, այնուհետև մի քանի անգամ հանդիպել են նաև նկարահանման հրապարակում։ Տեղափոխվելով Ստամբուլ՝ Ալթան Գյորդումի դերասանական կարիերան նույնպես սկսել է զարգանալ։ Նկարահանվել է «Հոյակապ դար» հեռուստասերիալում, որտեղ մարմնավորել է Բեքիր աղայի դերը։ 1994 թվականին ամուսինները ունեցել են դուստր՝ Ալիզեին։ 2013 թվականին զույգը բաժանվել է։

## Պայքար քաղցկեղի դեմ
«Ես նրան անվանեցի Ֆերիհա» հեռուստասերիալի աշխատանքների ժամանակ դերասանուհու մոտ հայտնաբերվել է կրծքագեղձի քաղցկեղ։ Լքելով նախագիծը՝ դերասանուհին սկսել է պայքարել հիվանդության դեմ։ Նրան աջակցել են ամուսինը և դուստրը, ինչպես նաև բազմաթիվ գործընկերներ և երկրպագուներ։ Հաղթահարելով հիվանդությունը՝ Վահիդեն վերադարձել է նկարահանման հրապարակ։

## Ֆիլմագրություն

## Մրցանակներ

## Ծանոթագրություններ

Կատեգորիա:Թուրք դերասանուհիներ
Կատեգորիա:21-րդ դարի թուրք դերասանուհիներ
Կատեգորիա:20-րդ դարի թուրք դերասանուհիներ
Կատեգորիա:Թուրք կինոդերասանուհիներ
Կատեգորիա:Թուրք հեռուստադերասանուհիներ
Կատեգորիա:Թատրոնի թուրք դերասանուհիներ
Գիրշ Գլիկ

**Գիրշ Գլիկ** (՝ *Հիրշ Գլիկ*, ), հրեա բանաստեղծ, լեգենդար «Պարտիզանական հիմնի» հեղինակը, «Յունգ Վիլնե» գրական խմբակի անդամ։

## Կենսագրություն
Ծնվել է աղքատ ընտանիքում, 1938 թվականին նա ստիպված դադարեցրել է դպրոցական ուսումը ֆինանսական դժվարությունների պատճառով։ Նա աշխատել է որպես գործակատար, ապա բանվոր ստվարաթղթի գործարանում։ Նա 1935 թվականից ստեղծագործել է եբրայերեն, ապա գրել է իդիշով «Յունգ Վիլնե» գրական խմբակի ազդեցությամբ։ 1940-1941 թվականներին նրա բանաստեղծությունները տպագրվել են «Վիլներ Էմես» թերթում, Վիլնյուսի «Շտալ» («Շողեր») ամսագրում և Կաունասի «Նայե Բլետեր» («Նոր էջեր») պարբերականում։ Մի խումբ գործընկերների հետ հիմնել է «Յունգվալդ» ամսագիրը («Շիվ»)։

1941 թվականին հայտնվել է Վիլնյուսի գետտոյում։ Այնտեղ նա ակտիվորեն մասնակցել է ընդհատակյա գործունեությանը (Պարտիզանական միացյալ կազմակերպություն) և շարունակել բանաստեղծություններ գրել։ 1942 թվականին նա գրել է «Շտիլ դը Նախտ» («Գիշերը հանգիստ է») երգի տեքստը, որ նվիրված է պարտիզան Իցիկ Մացկևիչի ու Վիտկա Կեմպների հաջող մարտական գործողությանը, որի արդյունքում պայթեցվել էր գերմանական ռազմական էշելոնը Վիլնյուսի մոտ։ Գետտոյում Գլիկը գրել է իր ամենահայտնի երգը՝ «Զոտ նիտ կեյնմոլ» («Երբեք մի ասա»), որը դարձել է Պարտիզանական միացյալ կազմակերպության հիմնը։

1943 թվականի հոկտեմբերին գետտոյի լուծարման ժամանակ նա փորձել է փախչել, սակայն բռնվել է և ուղարկվել Էստոնիայի Գոթֆիլդ ճամբար։ 1944 թվականի ամռանը նա փախել է ճամբարից, և հավանաբար բռնվել է ու սպանվել։
[մինի|Հրեա պարտիզանների հուշարձան [Բաթ Յամում (Իսրայել)]]

## Պարտիզանական հիմն
«Մի՛ ասա, որ դու գնում ես վերջին ճանապարհը» () պարտիզանական հիմնը,որը հայտնի է նաև որպես «Հրեա պարտիզանների օրհներգ», գրվել է 1942 թվականին Պոկրաս եղբայրների գրած մեղեդու հիման վրա։ ԽՍՀՄ-ում հրեա պարտիզանների հիմն առաջին անգամ տպագրվել է 1946 թվականին Ա. Սուցկևերի «Ֆուն Վիլներ գետտո» («Վիլենի գետտո») գրքում («Դեր Էմես» հրատարակչություն)։ Այն թարգմանվել է տասնյակ լեզուներով։ Օրհներգի կատարողների շարքում եղել է Պոլ Ռոբսոնը, որն իդիշով կատարել է այն 1946 թվականին Մոսկվայում տեղի ունեցած իր հայտնի համերգի ժամանակ, որ անցկացվել է «կոսմոպոլիտիզմի դեմ պայքարի» ընթացքում։

Օրհներգի տեքստը փորագրված է Բաթ Յամում հրեա պարտիզաններին նվիրված հուշարձանի վրա։

Ամեն տարի Վարշավայի գետտոյում տեղի ունեցած ապստամբության օրը նշելիս Լեհաստանի բանակի երգչախումբն այն կատարում է իդիշով։

## Ծանոթագրություններ

## Արտաքին հղումներ
* Гирш Глик (1921—1944)
* Гирш Глик: Гимн еврейских партизан, «Заметки по еврейской истории» № 27 21 апреля 2003 года
* Гимн еврейских партизан , «Народ мой» № 12 (209) 30.06.1999
* Հրեա պարտիզանների հիմնը Խավա Ալբերշնեյնի կատարմամբ (իդիշ)
* Переводы и аудиозаписи: http://community.livejournal.com/ru_yiddish/67975.html http://community.livejournal.com/rusisrael/426582.html http://www.esnips.com/doc/009a89cb-1d29-4042-be31-b4c01d1b4611/%3F%3F%3F%20%3F%3F%3F%3F%3F%3F%3F%3F%3F%20%3F%3F%3F%3F%3F%3F%3F%20-%20%3F%3F%3F%3F%3F%20%3F%3F%3F%3F%3F%3F%20-%20%3F%3F%3F%3F
* Shtil Di Nakht Is Oysgeshternt

Կատեգորիա:Հոլոքոստի զոհեր
Կատեգորիա:Հրեա բանաստեղծներ
Կատեգորիա:Հրեա գրողներ
«Գահերի խաղը» հեռուստասերիալի կերպարների ցանկ

300px|right|thumb
Ամերիկյան **[[Գահերի խաղ (հեռուստասերիալ)|Գահերի խաղը]]** հեռուստասերիալի կերպարները հիմնված են Ջորջ Մարտինի «Սառույցի և կրակի երգ» վիպաշարի հերոսների վրա։ Վիպաշարում նկարագրվում է ֆենտեզի ժանրի աշխարհ, որտեղ իշխանական տարբեր տների միջև տեղի է ունենում քաղաքացիական պատերազմ՝ Երկաթե գահը գրավելու համար։ Երկաթե գահի տիրակալը կիշխի նաև Վեստերոս մայրցամաքի ողջ տարածքի վրա։

## Կերպարների հայտնման հերթականություն
:  = Եթերաշրջանի գլխավոր հերոս
:  = Եթերաշրջանի երկրորդական հերոս
:  = Եթերաշրջանի հրավիրված դերասան
:  = Երկրորդական դեր, որը մարմնավորվել է մեկ այլ դերասանի կամ դերասանուհու կողմից
:  = Չի հայտնվել

### Գլխավոր հերոսներ

 1. Հինգերորդ եթերաշրջանում երիտասարդ Սերսեա Լաննիսթերի դերը մարմնավորել է Նել Ուիլյամսը։
 2. Առաջին և երկրորդ եթերաշրջաններում Տոմեն Բարատեոնի դերը մարմնավորել է Քալլում Ուորրին։ Դին Չարլզ Չեպմենը երրորդ եթերաշրջանում մարմնավորել է Մարտին Լաննիսթերի դերը։
 3. Երրորդ եթերաշրջանում Դաարիո Նահարիսի դերը մարմնավորել է Էդ Սքրեյնը։
 4. Առաջին եթերաշրջանում Յակեն Խգարի դերը մարմնավորել է անհայտ մի ստատիստ։
 5. Առաջին եթերաշրջանի եզրափակիչ սերիայում Շոն Բինի անունը նշված է հեռուստասերիալի սկսման հոլովակում, չնայած դերասանը չի հայտնվել սերիայում (չնայած նրա կերպարը օգտագործվել է)։ Վեցերորդ եթերաշրջանում մանուկ Նեդ Ստարկի դերը մարմնավորել է Սեբաստիան Քրոֆթը, իսկ երիտասարդ տարիքում՝ Ռոբերտ Արամայոն։ Վեցերորդ եթերաշրջանի վեցերորդ սերիայում Ռոբերտ Արամայոյի անունը նշվում է տիտրերում, քանի որ սերիայում կա կադր, որի ամբողջական տարբերակը երևում է վեցերորդ եթերաշրջանի եզրափակիչ սերիայում։

### Երկրորդական հերոսներ
Հետևյալ կերպարները հայտնվել կամ կարող են հայտնվել տաս և ավելի էպիզոդներում՝ մնալով երկրորդական կերպարներ։ Ստորև ներկայացված ցանկում ներառված են նաև հրավիրված դերասանները, ում անունները տիտրերում հայտնվում են առանձին ցանկում՝ դուրս մնալով հիմնական դերասանական կազմի ցանկից։

 1. Վեցերորդ եթերաշրջանում Ուիլիսի (երիտասարդ Հոդոր) դերը մարմնավորել է Սեմ Քոուլմանը։
 2. Առաջին եթերաշրջանում Գրիգոր Կլիգանի դերը մարմնավորել է Քոնան Սթիվենսը, իսկ երկրորդ եթերաշրջանում՝ Յեն Ուայթը։
 3. Վեցերորդ եթերաշրջանում երիտասարդ Ռոդրիկ Քասելի դերը մարմնավորել է Ֆերգյուս Լիթեմը։
 4. Առաջին և երկրորդ եթերաշրջաններում Միրցելա Բարատեոնի դերը մարմնավորել է Էյմի Ռիչարդսոնը։
 5. Երկրորդ եթերաշրջանում Սելիսա Բարատեոնի էպիզոդիկ դերը մարմնավորել է Սառա Մաքքիվերը։
 6. Առաջին եթերաշրջանում Բերիկա Դոնդարիոնի դերը մարմնավորել է Դեյվիդ Մայքլ Սքոթը։
 7. Չորրորդ և հինգերորդ եթերաշրջաննեչում Գիշերվա թագավորի դերը մարմնավորել է Ռիչարդ Բրեյքը։ 
 8. Չորրորդ եթերաշրջանի եզրափակիչ սերիայում Երեքաչքանի ագռավի էպիզոդիկ դերը մարմնավորել է Ստրուան Ռոջերը, ով նաև ձայնակցել է Երեքաչքանի ագռավին չորրորդ եթերաշրջանի երկրորդ սերիայում։ Այդուհանդերձ, սերիայի ընթացքում նա չի հայտնվում իսկ անունը չի գրվում տիտրերի մեջ։

## «Լեգենդա»

## Հիմնական կազմ

## Ծանոթագրություններ

Կատեգորիա:HBO-ի բնօրինակ ծրագրեր
Կատեգորիա:«Սառույցի և կրակի երգը» գրքի կերպարներ
Կատեգորիա:Գահերի խաղ
Գեղամ Ոսկյան

**Գեղամ Վարդանի Ոսկյան** (ծնն․՝ անհայտ), թատրոնի ու կինոյի հայ դերասան, ՀԽՍՀ վաստակավոր արտիստ։

## Կենսագրություն
Գեղամ Ոսկյանը եղել է Հակոբ Պարոնյանի անվան պետական երաժշտական կոմեդիայի թատրոնի դերասան։

## Ֆիլմագրություն

## Ծանոթագրություններ

Կատեգորիա:Թատրոնի դերասաններ
Կատեգորիա:ՀԽՍՀ վաստակավոր արտիստներ
Կատեգորիա:Հայ դերասաններ
Կատեգորիա:Հայ կինոդերասաններ
Զինաիդա Գաբրիելյանց

**Զինաիդա Դավիթի Գաբրիելյանց** (), խորհրդային դերասանուհի։

## Կենսագրություն
Զինաիդա Գաբրիելյանցը ծնվել է 1905 թվականին Աստրախանում։ 1927 թվականից աշխատել է Լենինգրադի, Գորկու և Կիևի օպերետի թատրոններում։

1940-1965 թվականներին՝ Լենինգրադի երաժշտական կոմեդիայի թատրոնի դերասանուհի։

Մահացել է 1992 թվականին։

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Խորհրդային դերասանուհիներ
Սան Ֆրանցիսկոյի ամենաբարձր շենքերի ցանկ

right|thumb|350px

Ամերիկյան Սան Ֆրանցիսկո քաղաքը ունի ավելի քան 370 բարձրահարկ շենքեր, որոնցից 44-ի բարձրությունը ավելի քան 122 մետր է։ Քաղաքի ամենաբարձր շենքը Տրանսամերիկան է, որի բարձրությունը կազմում է 260 մետր։ Իր բարձրությամբ ԱՄՆ-ում 35-րդն է։ Իր բարձրությամբ երկրորդ տեղը զբաղեցնում է Կալիֆորիա ստրիտ, 555 շենքը, որը հայտնի է նաև Ամերիկայի բանկ անվանումով։

Սան Ֆրանցիսկոյի շենքերի մեծ մասը կառուցվել են 1960-1980-ական թվականներին։ 1990 թվականին շինարարությունը մի քիչ դանդաղել է։

Սակայն միևնույն է այսօր քաղաքում բարձրահարկ շենքերը բավականին շատ են։

One Rincon Hill-ը քաղաքի ամենաբարձր բնակելի շենքն է։

## Կառուցված շենքեր
Ստորև ներկայացված է Սան Ֆրանցիսկոյի ամենաբարձր շենքերի ցանկը

## Սան Ֆրանցիսկոյի առավել բարձր շենքերի ժամանակագրությունը

## Ծանոթագրություններ

## Արտաքին հղումներ
* High-rise Buildings of San Francisco
* Diagram of San Francisco skyscrapers

Կատեգորիա:Կառուցվող շենքեր և կառույցներ
Կատեգորիա:Ցանկեր
Էդուարդ Քերոլ Սթոուն

**Էդուարդ Քերոլ Սթոուն** (, ), ամերիկյան տիեզերական գիտնական, Կալիֆորնիայի տեխնոլոգիական ինստիտուտի ֆիզիկայի պրոֆեսոր և ՆԱՍԱ-ի Ռեակտիվ շարժման լաբորատորիայի (ՌՇԼ) ( (JPL)) նախկին տնօրեն։

## Կենսագրություն
Սթոունը ծնվել է ԱՄՆ-ի Այովա քաղաքում։ Այովա նահանգի Burlington Junior College-ում իր բակալավրիատը ստանալուց հետո, Սթոունը տեղափոխվեց Չիկագոյի համալսարան, որտեղ նա վաստակել էր մագիստրոսի և փիլիսոփայության դոկտորի աստիճանները։ Սթոունի աստղաֆիզիկայի կարիերան սկսվում է մթնոլորտային արբանյակների վրա իր առաջին տիեզերական-ռադիացիոն փորձերից հետո 1961 թվականին։ Այնուհետև նա միացել է Կալիֆորնիայի տեխնոլոգիական ինստիտուտի աշխատակիցներին՝ որպես հետազոտող և դարձել է լիիրավ ֆակուլտետի անդամ 1967 թվականին։

1976 թվականին եղել է Ֆիզիկայի ֆակուլտետի պրոֆեսոր, 1983-1988 թվականներին ֆիզիկայի, մաթեմատիկայի և աստղագիտության բաժնի վարիչ։ Նա նաև եղել է Caltech Space ռադիացիոն լաբորատորիայի տնօրեն և աստղագիտական սարքերի փոխնախագահ։ Նա ներկայումս Մորիսրոու Ֆիզիկայի պրոֆեսոր է և երեսուն մետրանոց աստղադիտակի տնօրենների խորհրդի փոխնախագահ։

Նա եղել է P.I. Վոյաջեր 1 և 2 տիեզերանավերի վրա, տիեզերական ճառագայթային համակարգի համար։

### JPL ղեկավար
[thumb|Էդ Սթոունն արժանացել է Նիկոլայ Նիկոլսի կողմից [Վոյաջերի մեկնարկի 30-ամյակին նվիրված մրցանակին, 2007 թվական]]
Սթոունը 1991-2001 թվականներին Փասադենա (Կալիֆոռնիա) քաղաքի Jet Propulsion Laboratory-ի տնօրենն էր։ Իր պաշտոնավարման ընթացքում Մարս Փաթֆայնդերը և նրա Sojourner rover-ը հաջող էին։ Այդ ժամանակահատվածում JPL-ի մյուս առաքելությունները ներառել էին Mars Global Surveyor, Deep Space 1, TOPEX/Poseidon, NASA Scatterometer (NSCAT) և գործարկել էին Cassini, Stardust ու 2001 Mars Odyssey։

## Մրցանակներ և պարգևներ
* 2007 թվականին ստացել է Ֆիլիպ Ջ. Կլասի անվան մրցանակի կյանքի նվաճման համար
* 1999 թվականին արժանացել է Կարլ Սագանի հուշամրցանակին
* Գիտությունների ազգային ակադեմիայի անդամ
* 1991 թվականին ստացել է Գիտության ազգային մեդալ 
* 1992 թվականին ստացել է Magellanic Premium
* 2013 թվականին արժանացել է ՆԱՍԱ-ի հարգարժան հանրային ծառայության մեդալ
* 2014 թվականին արժանացել է Հովարդ Հյուզի հուշամրցանակին

## Ծանոթագրություններ

## Արտաքին հղումներ
* Stone's web page 
* Space Radiation Laboratory
* JPL Gallery for Ed Stone 
* Profile in Discover magazine

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի աստղագետներ
Կատեգորիա:Ամերիկացի գիտնականներ
Կատեգորիա:Ամերիկացի ֆիզիկոսներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Չիկագոյի համալսարանի շրջանավարտներ
Կատեգորիա:Ֆիզիկոսներ այբբենական կարգով
Austin City Limits երաժշտական փառատոն

**Austin City Limits (ACL) Music Festival**, ամենամյա երաժշտական փառատոն է, որն անց է կացվում Տեխաս նահանգում՝ Օստին քաղաքի Զիլքեր այգում, երկու հաջորդական եռօրյա հանգստյան օրերին։ Փառատոնը կազմակերպվում է *Austin-based company* ընկերության կողմից, որը կազմակերպում է նաև *Lollapalooza* փառատոնը։ *ACL* հեռուստաընկերության հեղինակությունը նպաստեց առաջին փառատոնի հաջողությանը։

Cares երաժշտական փառատոնը անցկացվում է ութ փուլերով, որտեղ մասնակցում են երաժշտական խմբեր ներկայացնելով հետևյալ ժանրերը՝ ռոք, ինդի, քանթրի, ֆոլկ, էլեկտրո և հիփ-հոփ։ Մոտավորապես 450․000 մարդ ամեն տարի սպասում է այս փառատոնին։ Բացի երաժշտական կատարումներից այնտեղ կան սննդամթերք և խմիչքներ, արվեստի շուկա, մանկական խաղահրապարակ ընտանիքների համար և այլ հետաքրքրություններ։

Հիմնադրվելով 2002 թվականին, փառատոնը անցկացվում էր մեկ ուիքենդի ընթացքում։ Այս ավանդույթը շարունակվեց մինչև 2012 թվականը։ 2012 թվականի օգոստոսի 16-ին *Austin City Council*-ի անդամները անանուն քվեարկություն անելուց հետո, որոշում կայացրեցին փառատոնը անցկացնել երկու շարունակական ուիքենդների ընթացքում, սկսված 2013 թվականից։

## Օստին իթցս
Օստինը հայտնի է իր սննդամքերքներով։ «Austin Eats»-ը փառատոնի արագ սննդի կետի անվանումն է, որը կազմավորվել է «Jazz Fest» փառատոնից հետո, որն էլ անցկացվել է Նոր Օրլեանում։ «Austin Eats»-ը համագործակցում է Օստինի բոլոր սննդի կետերի հետ ։

## «ACL»-ի հոգատարություն
Փառատոնը մասնակիցներին մեծ հնարավորություններ է ընձեռում։ «ACL Cares»-ը փառատոնի բաժիններից է, որը ապահովում է մասնակիցների ներգրավվածությունը և ապահովությունը ամբողջ փառատոնի ընթացքում։

## «ACL» արվեստի շուկա
Լոկալ արտիստեները ունեն մեծ հնարավորություն ցուցադրելու իրանց տաղանդը Օստինի «ACL Art Market»-ում։ Ձառատոնի այս բաժինը նպատակադրված է սատարել տեղի տաղանդավոր արտիսներին և փառատոնի մասնակիցներին ճանապարհել ոչ թե մի շապիկով, այլ նաև ուրիշ հետաքրքիր հուշանվերներով։ Շուկան գտնվում է Զիլքեր այգու կենտրոնում և բոլոր խանութները գործում են ամբողջ փառատոնի ընթացքում։

## Ծանոթագրություններ

Կատեգորիա:ԱՄՆ-ի փառատոներ
Սերգեյ Գաբրիելյան

**Սերգեյ Էդուարդի Գաբրիելյան** (), ռուսական թատրոնի և կինոյի դերասան։ ՌԴ վաստակավոր արտիստ (1998)։

## Կենսագրություն
Սերգեյ Գաբրիելյանը ծնվել է 1962 թվականի փետրվարի 13-ին։ 1987 թվականին ավարտել է Ռուսաստանի թատերական արվեստի համալսարանի դերասանական ֆակուլտետը՝ Լյուդմիլա Կասատկինայի դասարանը։ Ավարտելուց հետո ընդունվել է Մոսկվայի Մ․ Գորկու անվան գեղարվեստական ակադեմիական թատրոն (գեղարվեստական ղեկավար՝ Տատյանա Դորոնինա)։

1989 թվականից նկարահանվում է կինոյում։ 1991 թվականին առաջին անգամ հանդես է եկել գլխավոր դերով «Խաղ միլիոնների համար» ֆիլմում։

1999-2002 թվականներին մասնակցել է ОРТ հեռուստաալիքով հեռարձակվող «Բաղնիքդ անուշ» հեռուստահաղորդմանը։

Կինոյում խաղացել է ավելի քան 91 դեր։

## Ընտանիք
Ամուսնացած է դերասանուհի Իրինա Բյակովայի հետ։ Որդին՝ Սերգեյ Գաբրիելյանը, ևս դերասան է։

## Դերերը թատրոնում

## Ֆիլմագրություն
### Դերերը կինոյում

### Հնչյունավորում

### Մասնակցություն ֆիլմերում

## Ծանոթագրություններ

Կատեգորիա:Ռուս դերասաններ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Ռուսաստանի թատերական արվեստի ինստիտուտի շրջանավարտներ
Պյոտր Տրոխովսկի

**Պյոտր Արթուր Տրոխովսկի** (գերմ.` Piotr Trochowski, ), գերմանացի ֆուտբոլիստ, կիսապաշտպան։

Կարիերայի սկզբում հանդես է եկել «Բավարիայի» կազմում, հետագայում 6.5 մրցաշրջան անցկացրել է «Համբուրգի» կազմում։ 2011 թվականին տեղափոխվել է իսպանական «Սևիլյա», որի հետ իր պայմանագիրը խզել է 2014 թվականի սեպտեմբերին։ 2015 թվականին մեկ տարի ժամկետով միացել է «Աուգսբուրգին։

Գերմանիայի հավաքականում հանդես գալու տարիներին Պյոտրը մասնակցել է 35 հանդիպման։ Հավաքականի կազմում նա մասնակցել է Եվրո 2008-ին և ԱԱ 2010-ին։

## Ակումբային կարիերա
### Վաղ տարիներ
1999 թվականին Պյոտր Տրոխովսկին միացել է «Բավարիայի» երիտասարդական թիմին։ Թիմի հիմնական կազմում հանդես է եկել 2003-2005 թվականների ընթացքում։ Գերմանական թիմի կազմում Պյոտրը մասնակցել է 13 հանդիպման։

### «Համբուրգ»
2005 թվականի հունվարին Տրոխովսկին տեղափոխվել է «Համբուրգ»։ Թիմի գլխավոր մազրզիչ Թոմաս Դոլը հնարավորություն տվեց ֆուտբոլիստին, իսկ գերմանացի ֆուտբոլիստը օգտագործեց իր հնարավորությունը։ Երկու մրցաշրջանների ընթացքում ֆուտբոլիստը հանդես է եկել թիմի մեկնարկային կազմում և դարձել է 5 գոլի հեղինակ։

Իր առաջին մրցաշրջանի ընթացքում ֆուտբոլիստը օգնել է թիմին նվաճել Չեմպիոնների լիգայի ուղեգիր։

### «Սևիլյա»
2011 թվականի ապրիլի 5-ին Պյոտրի գործակալ Ռոման Գրիլը հայտնեց, որ իր գործակալը պատրաստվում է տեղափոխվել «Սևիլյա»։

Իր առաջին մրցաշրջանում նա Լա Լիգայի շրջանակներում մասնակցել է 35 հանդիպման և դարձել է 1 գոլի որ 2 գոլային փոխանցման հեղինակ։ Մրցաշրջանի արդյունքով թիմը զբաղեցրել է մրցաշարային աղյուսակի 9-րդ հորիզոնականը։

2014 թվականի սեպտեմբերին հայտարարվեց այն մասին, որ «Սևիլյան» և Տրոխովսկին համաձայնության չեն եկել և խզել են պայմանագիրը։

### «Աուգսբուրգ»
2015 թվականի հուլիսի 16-ին Պյոտր Տրոխովսկին 1 տարվա պայմանագիր է կնքել Բունդեսլիգայում հանդես եկող «Աուգսբուրգի» հետ։ Մրցաշրջանի ավարտից հետո Տրոխովսկին հայտարարել է կարիերան ավարտելու մասին։

## Միջազգային կարիերա
Գերմանիայի ազգային հավաքականի կազմում Պյոտրը իր դեբյուտը նշել է 2006 թվականի հոկտեմբերի 7-ին` Վրաստանի հավաքականի դեմ կայացած խաղում։ Նա սկսել է հանդիպումը մեկնարկային կազմում և 14-րդ րոպեին փոխարինել է Տորստեն Ֆրինգսին։

Իր առաջին միջազգային գոլը գերմանացի ֆուտբոլիստը խփել է 2008 թվականի հոկտեմբերի 15-ին` Ուելսի հավաքականի դեմ խաղում։

## Ձեռքբերումներ
### Ակումբային
* Գերմանիայի չեմպիոն - 2003
* Գերմանիայի գավաթակիր - 2003
* Գերմանիայի լիգայի գավաթակիր - 2004
* ՈՒԵՖԱ Ինտերտոտոյի գավաթակիր - 2005, 2007
* ՈՒԵՖԱ Եվրոպա լիգայի գավաթակիր - 2014

### Միջազգային
* Աշխարհի առաջնության բրոնզե մեդալակիր - 2010

## Ծանոթագրություններ

## Արտաքին հղումներ
* 
* 

Կատեգորիա:1984 ծնունդներ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Մարտի 22 ծնունդներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Աուգսբուրգի ֆուտբոլիստներ
Կատեգորիա:Սանկտ Պաուլիի ֆուտբոլիստներ
Հայկական ԽՍՀ վաստակավոր արտիստ

**ՀԽՍՀ վաստակավոր արտիստ**, պատվավոր կոչում, որն հանդիսանում էր պետության և հասարակության կողմից՝ իրենց ծառայություններով տարբերվող քաղաքացիներին գնահատման արժանացնելու ձևերից մեկը և շնորհվում էր Հայկական ԽՍՀ Գերագույն խորհրդի նախագահության կողմից։

ՀԽՍՀ վաստակավոր արտիստի կոչմանն հաջորդող ՀԽՍՀ ժողովրդական արտիստի, իսկ այնուհետև նաև ԽՍՀՄ ժողովրդական արտիստի կոչումները՝ համարվել են առավել բարձր աստիճանի պատվավոր կոչումներ։

## Նպատակ
ՀԽՍՀ վաստակավոր արտիստի կոչումը շնորհվել է արվեստի ակնառու գործիչներին, ովքեր առանձնանում էին թատրոնի, երաժշտության, կինոյի, կրկեսի զարգացման գործում ունեցած իրենց ներդրումներով։ Այն շնորհվում էր ռեժիսորներին, կոմպոզիտորներին, դիրիժորներին, համերգավարներին, դերասաններին, երգիչներին, ինչպես նաև երաժշտական, երգչախմբային, պարային խմբերի գեղարվեստական ղեկավարներին՝ բարձր վարպետության և արվեստի զարգացման գործում իրենց աջակցության ու ներդրումների համար։

## Պատմություն
ՀԽՍՀ վաստակավոր արտիստի կոչումը սահմանվել է 1931 թվականի հոկտեմբերի 3-ին։ 1919 թվականից սկսած՝ մինչ 1931 թվականը առկա էր «Հանրապետության վաստակավոր արտիստ» կոչումը։ ՀԽՍՀ վաստակավոր արտիստի կոչմանն առաջինն արժանացել է դերասան Մկրտիչ Ջանանը՝ 1932 թվականին։

ԽՍՀՄ փլուզումից հետո ՀԽՍՀ վաստակավոր արտիստի կոչումը փոխարինվել է «Հայաստանի վաստակավոր արտիստ» կոչումով։ Դրա հետ մեկտեղ պահպանվել են այն իրավունքներն ու պարտականությունները, որոնք նախատեսված էին պարգևների մասին նախկին ԽՍՀՄ և ՀԽՍՀ օրենսդրությամբ։

## Ծանոթագրություններ

Կատեգորիա:Պարգևներ այբբենական կարգով
Կատեգորիա:ՀԽՍՀ պատվավոր կոչումներ
Կատեգորիա:ՀԽՍՀ վաստակավոր արտիստներ
Կատեգորիա:ԽՍՀՄ հանրապետությունների պատվավոր կոչումներ
Անիկ Ստեփանյան

**Անիկ Ստեփանյան-Ավետյան** (), իրանահայ ատամնաբույժ։ Իրանի առաջին կին ատամնաբույժը։

## Կենսագրություն
Անիկ Ստեփանյանը ծնվել է Թեհրանում։ Տարրական կրթությունը ստացել է Թեհրանի հայկական Հայկազյան և Ժաննա դ'Արկ դպրոցներում։ 1941 թվականին Ավարտել է Թեհրանի համալսարանի ատամնաբուժական ֆակուլտետը։ Նա առաջաին կին ուսնողն էր, ով սովորել է ատամնաբուժություն։

Բժշկական գործունեություն է ծավալել 1945-1970 թվականներին հոր՝ Հարություն Ստեփանյանի և եղբոր մոտ։

Անիկ Ստեփանյանը եղել է կաթոլիկ հոգևոր քույրերի դպրոցի և Սահակյան իգական դպրոցի տնօրենն ու արտոնատերը։ Կապող օղակ է հանդիսացել Իրանի կանանց կազմակերպության և Թեհրանի կանանց բարեգործական միության միջև։ 1965 թվականին Թեհրանի բարեգործական միության կողմից մասնակցել է Իրանում տեղի ունեցած կանանց իրավունքների կոնֆերանսին։ 1965 թվականին այդ կազմակերպության կողմից մասնակցել է Իրանում տեղի ունեցած կանանց իրավունքների կոնֆերանսին։

2000 թվականին գովասանքի է արժանացել Կիլիկիայի հայկական Թեմի առաջնորդ Արամ Առաջինի կողմից։

## Ծանոթագրություններ

Կատեգորիա:Թեհրանի համալսարանի շրջանավարտներ
Կատեգորիա:Իրանահայ բժիշկներ
Կատեգորիա:Իրանահայ հասարակական գործիչեր
Տարոն Ավիա

**«Տարոն Ավիա»,** ավիաընկերություն, որը 2007 թվականին հիմնադրվել և գրանցվել է Հայաստանում։

Իրականացրել է ուղևորափոխադրումներ և բեռնափոխադրումներ դեպի ԱՊՀ երկրներ։

Թռիչքներն իրականացվել են Boeing 737-500 տեսակի օդանավերով։

Ավիաընկերության հիմնադիր-տնօրենն է Գառնիկ Պապիկյանը։

2-րդ ազգային փոխադրողն է, որն իր ակտիվ գործունեությունը սկսել է Գյումրու Շիրակ օդանավակայանում 2017թ. ապրիլի 25-ից՝ իրականացնելով չվերթներ դեպի Կրասնոդար, Սամարա և Դոնի Ռոստով ուղղություններով, հետագայում նաև դեպի Մոսկվա։ Գյումրի-Դոնի Ռոստով ուղղությամբ չվերթներ այլևս չեն իրականացվում, իսկ մնացած ուղղությունները ժամանակավորապես ավիաընկերությունը չեղարկել է՝ հաշվի առնելով ձմեռային չվացուցակի առանձնահատկությունները։

Ավիաընկերությունը 2017 թ. նոյեմբերի 17-ից սկսած չվերթներ է իրականացրել նաև Երևան - Մոսկվա/Վնուկովո/ - Երևան ուղղությամբ։

**Ավիաընկերությունը ժամանակավորապես դադարեցրել է իր գործունեությունը:**

## Նավատորմ

## Ուղղությունները

## Այլ
* Տրանսպորտը Հայաստանում

## Ծանոթագրություններ

## Արտաքին հղումներ
* http://taron-avia.am/am

Կատեգորիա:2007 հիմնադրումներ Հայաստանում
Կատեգորիա:Հայկական ավիաընկերություններ
Սելեստե Կաիրո

**Սելեստե Կաիրո** կամ **Սելեստե Մարտինս Կաիրո** (, ), պորտուգալացի պացիֆիստ, ռեստորանի նախկին աշխատող։ Նրա գործողությունները հանգեցրեցին 1974 թվականի Մեխակների հեղափոխությանը։

## Կենսագրություն
Կաիրոն ծնվել է 1933 թվականին։ Հայտնի է դարձել հեղափոխության ժամանակ Մարսելու Կաետանուի կործանմամբ։ Նա ծաղիկներ է տվել 1974 թվականի ապրիլի 25-ի «Մեխակների հեղափոխության» զինվորներին։
մինի
Կաիրոն աշխատում էր Լիսաբոնի Rua Braancamp ռեստորանում։ Ռեստորանը նախատեսել էր ապրիլի 25-ին բոլոր նոր հաճախորդներին ծաղիկներ տալ, սակայն հեղաշրջման պատճառով ստիպված էր չեղյալ հայտարարել այն։ Կաիրոյին տուն ուղարկեցին և ասացին, որ կարող է վերցնել կարմիր և սպիտակ ծաղիկները։

Կաիրոն ծաղիկներն առաջարկեց հեղաշրջման մեջ ներգրավված տանկիստներին, որոնք ծաղիկները տեղադրեցին իրենց տանկերի փողաբերաններին։ Այս գաղափարը կրկնօրինակեցին, և ծաղիկ վաճառողներն ավելի շատ ծաղիկներ նվիրեցին, որպեսզի ապստամբ զինվորները զարդարեն իրենց զենքերը։

Մեխակների հեղափոխության տարեդարձը Պորտուգալիայում ազգային տոն է։

## Ծանոթագրություններ

Կատեգորիա:Պորտուգալացի պացիֆիստներ
Կատեգորիա:Պորտուգալացի հասարակական գործիչներ
Բարխուդար Ղազիյան

**Բարխուդար Ջավադի Ղազիյան** (), խորհրդային հայ դերասան։

## Կենսագրություն
Բարխուդար Ղազիյանը ծնվել է 1923 թվականի հունվարի 1-ին Լեռնային Ղարաբաղի Աշան գյուղում։ 1947 թվականին ընդունվել է Երևանի թատերական ինստիտուտ։ 1958-1962 թվականներին՝ Կապանի դրամատիկական թատրոնի, 1963-1966 թվականներին՝ Արտաշատի Ա․ Խարազյանի անվան դրամատիկական թատրոնի, 1966 թվականից՝ Երևանի Հ․ Ղափլանյանի անվան դրամատիկական թատրոնի դերասան։ 1981 թվականից աշխատել է Երևանի հեռուստաթատրոնում։

Մահացել է 1988 թվականի հունիսի 18-ին Երևանում։

## Հնչյունավորում

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Խորհրդային դերասաններ
Կատեգորիա:Հայ դերասաններ
Միսաիլ Գալոյան

**Միսաիլ Արտեմի Գալոյան** (), հայկական թատրոնի ու կինոյի դերասան։

## Կենսագրություն
Միսաիլ Գալոյանը ծնվել է 1921 թվականի հունիսի 13-ին Արթիկի շրջանի Փոքր Պառնի գյուղում։ Ավարտել է Երևանի թատերական ուսումնարանը։

Մասնակցել է Հայրենական մեծ պատերազմին։ Երեք տարի անց է կացրել ֆաշիստական համակենտրոնացման ճամբարներում։

Եղել է Երևանի Գ․ Սունդուկյանի անվան դրամատիկական ակադեմիական թատրոնի դերասան, այնուհետև Դիլիջանի պետական թատրոնի դերասան և ռեժիսոր։

Տպագրման է պատրաստել մի քանի պիես։

## Ֆիլմագրություն

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Թատերական ռեժիսորներ այբբենական կարգով
Կատեգորիա:Հայ դերասաններ
Կատեգորիա:Հայ կինոդերասաններ
Akamai Technologies

**Akamai Technologies**, վեբ-կայքեր արագացնող ծառայությունների մատակարար, ծրագրերի և հավելվածների համար նախատեսված հարթակների մատակարար։ Օգտագործում է 210 000 աշխարհագրորեն բաշխված սերվերներ, տվյալ ապրանքը կամ ծառայությունը հասցեատիրոջը ավելի արագ հասցնելու համար։

CDN-սերվերները Akamai-ին օգնում են ամենաշատ այցելու ունեցող կայքերում վերահսկել մարդկանց հոսքը, քեշավորել դրանց բովանդակությունը և տեղեկատվական հոսքերի գլոբալ ցանցում դրանք վերաբաշխել։ CDN-սերվերները նաև օգտագործվում են DoS-հարձակումների հայտնաբերման համար։

Ակամայը հիմնադրվել է 1998 թվականին Մասաչուսեթսի տեխնոլոգիական համալսարանի ուսանող՝ Դանիել Լևինի և նույն համալսարանի մաթեմատիկայի պրոֆեսոր Թոմսոն Լեյթոնի կողմից։ Լևինը զոհվել է American Airlines ինքնաթիռում 2001 թվականի սեպտեմբերի 11-ի ահաբեկչության ժամանակ։

Ընկերության գնորդներն են՝ Adobe *(ծրագրերի մշակմամբ զբաղվող ամերիկյան ընկերություն)*, Էփլ *(ամերիկյան ընկերություն)*, AMD *(կիսահաղորդչային ընկերություն)*, Amazon.com *(էլեկտրոնային գործառնությունների ամերիկյան ընկերություն)*, Autodesk *(ծրագրային ապահովման մատակարար)*, BBC *(բրիտանական հեռուստա-ռադիո և ինտերնետ հեռարձակման խոշոր ընկերություն)*, BenQ, Blizzard *(համակարգչային խաղերի մշակող)*, CNET *([[Կայք|վեբ-կայք)]],* Եվրոպական տիեզերական գործակալություն *(միջազգային կազմակերպություն)*, IBM *(միջազգային ընկերություն)*, Ֆեյսբուք *([[Սոցիալական ցանց|սոցիալական ցանց)]]*, GitHub, L’Oréal *(ֆրանսիական [[ընկերություն]])*, Մայքրոսոֆթ *(ամերիկյան համաշխարհային [[կորպորացիա]])*, MySpace *(սոցիալական ցանց)*, ՆԱՍԱ *(Օդագնացության և տիեզերական տարածության հետազոտությունների ազգային գործակալություն)*, Նինթենդո *(ճապոնական անդրազգային կորպորացիա)*, Nvidia *(ամերիկյան խոշորագույն ընկերություն)*, PC World, Սոնի, Symantec, Red Hat, Ռոյթերս *(միջազգային լրատվական գործակալություն)*, Siemens, RingCentral, Յահու *(ամերիկյան անդրազգային համացանցային կորպորացիա)*, BuzzFeed:

Ակամայի առավել խոշոր մրցակիցներն են, Limelight Networks-ը և CDNetworks-ը։

## Սեփականատերերը
2017 թվականի դրույթյամբ Akamai Technologies-ի բաժնետոմսերի մեծամասնությունը պատկանում է ինստիտուցիոնալ ներդրողների (The Vanguard Group, BlackRock, Capital Group Companies):

## Ծանոթագրություններ

## Արտաքին հղումներ
* Ընկերության պաշտոնական կայքը

Կատեգորիա:Ամերիկյան ընկերություններ
Կատեգորիա:ՆԱՍԴԱՔ-ում ցուցակված ընկերություններ
Գի Լե Գոֆե

**Գի Լե Գոֆե** (), ֆրանսիացի հոգեվերլուծաբան, Ժան Լականի աշակերտն ու հետևորդը, Փարիզի Ֆրոյդյան դպրոցի վերլուծաբան։ Հոգեվերլուծության լաքանյան դպրոցի տնօրենն ու հիմնադիրներից մեկը։

Ձգտելով պահպանել հոգեվերլուծական տրամասության յուրահատկությունը, Գի Լե Գոֆեն չի ընդունել ոչ՛ դեղորայքային հոգեվերլուծությունը, նրա մերձեցումը հոգեբուժության հետ, ոչ՛ տեսական հայեցողությունը, նախաձեռնած՝ Ֆելիքս Գուատարիի և Ժիլ Դելյոզի կողմից, որոնք կարող են ունենալ լայն ֆիլիսոփայական նշանակություն, բայց ոչ կլինիկական կիրառում։ Դրա հետ մեկտեղ նա պահպանում է հետաքրքրությունը կիրառական հոգեվերլուծության նկատմամբ և դասավանդում է Լատինական Ամերիկայի և Հյուսիսային Ամերիկայի հմալսարաններում, դասախոսություններ է կարդում Փարիզում։ Հանդիսանում է Ժակ Լականի EPEL հրատարակչությունում հրապարակված դասախոսությունների խմբագիրը։

## Աշխատանք
* Le Gaufey, Guy. L’incompletude du symbolique: De Rene Descartes a Jacques Lacan. Paris: Distique, 1991
* Le Gaufey, Guy. L’eviction de l’origine. Paris: EPEL, 1994
* Le Gaufey, Guy. Anatomie de la troisième personne. Paris: E.P.E.L., 1998
* Le Gaufey, Guy. Le lasso spéculaire. Une etude traversière de l’unité imaginaire. Paris: E.P.E.L., 1997
* Le Gaufey, Guy. Le pastout de Lacan. Consistance logique, conséquences cliniques. Paris: E.P.E.L., 2006
* Rosario, Vernon A. et Le Gaufey, Guy. Irrésistible ascension du pervers, entre littérature et psychiatrie. Paris: E.P.E.L., 2000

## Տես նաև
* Հոգեվերլուծություն

## Ծանոթագրություններ

## Արտաքին հղումներ
* Спецпрограмма Семинаров Жакан Лакана 1951—1980 / Школа лакановского психоанализа 
* «Весь Лакан» Письменный архив Ж. Лакана 1920—1981 / Школа лакановского психоанализа 

Կատեգորիա:Ֆրանսիացի հոգեվերլուծաբաններ
Կատեգորիա:Ֆրանսիացի բժիշկներ
Կատեգորիա:Ֆրանսիացի հոգեբույժներ
Ռուսական ազգայնականություն

**Ռուսական ազգայնականություն** (), ռուս ազգի առանձնահատուկ արժեքը հիմնավորող ազգայնականության տեսակ։ Ռուսական ազգայնականությունը առաջին անգամ ի հայտ է եկել 18-րդ դարում և սերտորեն կապված է պանսլավիզմի հետ։

## Պատմություն
### Ռուսական կայսրություն
Ազգայնականությունը Ռուսաստանում ծագել է 18-րդ դարի երկրորդ կեսին և կապված է բարձր հասարակության կրթված շերտերի արևմտաևրոպական փիլիսոփայության և քաղաքագիտության ժամանակակից հոսքերի հետ։ Ի սկզբանե ռուսների՝ որպես ազգի հետազոտույթամբ զբաղված էր մշակութային և մտավորական էլիտան (հիմնականում՝ ազնվականությունը)։ Օրինակ, ռուս բանաստղեծ և գրական քննադատ Ալեքսանդր Սումարոկովը *Դմիտրի Ինքնակոչ* (Дмитрий Самозванец, 1771) իր ողբերգության նախաբանի մեջ ռուսական ազգի հիմքն է անվանում այն, որ ստրուկների բախտաբաժինն է հնազանդությունը, ցարին՝ իշխանությունը, իսկ «հայրենիքի որդիներինը» (այսինքն՝ էլիտայի)՝ պետության մասին հոգսը։ Ազգայնականությունը դիտարկվում էր պրիմորդիալիզմի ոգով, ինչը խթանում էր հետաքրքրությունը Ռուսաստանի ակունքի և մշակույթի վերաբերյալ։

Ռուսերենում ազգայնականության հետ կապված հասկացությունների բացակայության պատճառով այդ նման եզրերի փոխարեն երկար ժամանակ օգտագործվում էին ֆրանսերեն հասկացություններ, չնայած դրանք թարգմանելու փորձեր բազմաթիվ անգամ եղել են։ Այդպես, ռուս բանաստեղծ և պատմաբան Պյոտր Բյազեմսկին թարգմանում էր ֆրանսերեն *nationalité* որպես *ժողովրդականություն* (*народность*):

Կայսր Պետրոս Առաջինի գահակալության օրոք Ռուսաստանի հաջողություններն աշխարհում հիացումներ են առաջացրել, և կայսրի աջակիցները եվրոպացիներին բարյացակամորեն նայում են որպես հավասարը հավասարի։
### Խորհրդային Միություն
## Գրականություն
*Stephen D. Shenfield. Russian Fascism: Traditions, Tendencies, Movements, 2001  or 
*, 2002
* Радикальный национализм в России: проявления и противодействие  Центр экстремальной журналистики.
*

## Ծանոթագրություններ


Կատեգորիա:Ռուսաստանի քաղաքականություն
Անատոլյա Ղարիբյան

**Անատոլյա Ղարիբյան** (), խորհրդային հայ օպերային երգչուհի (մեցցո-սոպրանո)։ ՀԽՍՀ վաստակավոր արտիստ (1952)։

## Կենսագրություն
Անատոլյա Ղարիբյանը ծնվել է 1922 թվականին։ Բեմական գործունեությունն սկսել է 1948 թվականից։ Հանդես է եկել որպես կոնցերտային երգչուհի։

Երևանի Սպենդիարյանի անվան օպերայի և բալետի թատրոնի մենակատարուհի։

## Ծանոթագրություններ

Կատեգորիա:Խորհրդային օպերային երգիչներ և երգչուհիներ
Կատեգորիա:ՀԽՍՀ վաստակավոր արտիստներ
Կատեգորիա:Հայ օպերային երգչուհիներ